
1. Šis nolikums nosaka kārtību, kādā tiek organizēts sporta aktivitātes Naudītes pagasta svētku ietvaros 2026.gada 15.augustā, turpmāk – Pasākums.
1.1. Pasākuma mērķis ir veicināt aktīvu un veselīgu dzīvesveidu iedzīvotāju vidū un popularizēt iedzīvotājus uz dabai draudzīgu brīvā laika pavadīšanu Dobeles novadā.
1.2. Pasākumu organizē Naudītes pagasta sporta pasākumu organizatore Zanda Runģe, tālr.27438261, e-pasta adrese: naudite.sports@gmail.com, turpmāk - Organizators.
1.3. Pasākums notiek 2026.gada 15.augustā plkst.11.00 – 16.00 teritorijā ap Naudītes pagasta ēku. Pieteikšanās komandu sportam un individuālajām aktivitātēm pasākuma dienā no plkst.10.30.
2. Dalībnieku ievērībai: 
2.1. Sacensībās piedalās visi sportot gribētāji. Dalībnieks var piedalīties vairākās sporta disciplīnās, ja tas netraucē sacensību norisi. Spēlētājs drīkst spēlēt tikai vienā komandā. Komandu sportos no komandas jābūt vismaz 1 pārstāvim, kurš tiesās spēli. Dalībnieki, piesakoties komandu sacensībām, komandu pieteikuma anketē ar parakstu apliecina, ka uzņemas pilnu atbildību par savu veselības stāvokli un neiebilst savu personas datu (vārds, uzvārds) izmantošanai rezultātu apkopošanā un publicēšanā. Komandu sacensībās, bērni līdz 16 gadu vecumam drīkst piedalīties, tikai pilngadīgu personu – treneru, skolotāju, vecāku, vecvecāku pārraudzībā, kas parakstot reģistrācijas anketu uzņemas pilnu atbildību, par personu. 
3. Komandu sacensību veidu apraksts:
3.1. 3x3 basketbols (3+1). Komandā var būt 4 spēlētāji. 
3.2. Geto futbols spēle sastāv no 4 spēlētājiem.
4. Pasākuma laikā dalībniekiem būs iespēja piedalīties dažādās individuālajās atrakcijās un aktivitātēs.
5. Pasākuma noteikumi un vērtēšana:
5.1. [bookmark: _Hlk97901288]Pasākuma norises sistēmu komandu sportiem organizators izveido norises dienā, ņemot vērā komandu skaitu. Vērtēšana - uzvara spēlē 3 punkti, neizšķirts 1 punkts, zaudējums 0 punktu (neierašanās uz spēli 0 punktu ar rezultātu 0:5). Ja divām vai vairākām komandām ir vienāds iegūto punktu summa, tad augstāko vietu ieņem komanda, kurai savstarpējā spēlē ir labāki rādītāji.
5.2. Individuālo disciplīnu punktu skaitīšana – saskaņā ar aktivitāšu noteikumiem.
5.3. Cornhole spēle noris saskaņā ar spēles noteikumiem.
6. Apbalvošana:
6.1. Komandu sporta dalībnieki tiek apbalvoti ar medaļām un pārsteiguma balvām no pasākuma atbalstītājiem. 
6.2. Individuālo disciplīnu uzvarētāji tiek apbalvoti ar diplomiem un pārsteiguma balvām no pasākuma atbalstītājiem. 
6.3. Aktīvākajiem bērniem līdz 12 gadu vecumam, kas apmeklēs individuālās disciplīnas būs iespēja tikt pie organizatora sagatavotām veicināšanas balvām. Iespējamas arī pārsteiguma balvas.
7. [bookmark: _Hlk154143004]Cita informācija:
7.1. Dalībnieki paši ir atbildīgi par savu veselības stāvokli un drošības noteikumu ievērošanu;
7.2. Organizatori neuzņemas atbildību par personai nodarītajiem materiālajiem un fiziskajiem zaudējumiem un traumām pasākumā un pēc pasākuma. Nolikums ir jāpārzina katram dalībniekam un tā nezināšana neatbrīvo no tajā atrunāto noteikumu izpildes.
7.3. Vēlams atbilstošs apģērbs un ekipējums laika apstākļiem. Līdz dzeramais ūdens. 
7.4. Organizators var nepielaist komandu vai dalībniekus individuālo disciplīnu startam, ja rodas aizdomas, ka dalībnieks atrodas alkohola, narkotisko vai toksisko vielu reibumā.
8. Datu aizsardzība:
8.1. Pasākumā tiks fotografēts un /vai filmēts! Uzņemtie materiāli tiks izmantoti publicitātes vajadzībām pasākumu organizatoru, atbalstītāju, sponsoru un mediju mājas lapās, sociālo tīklu kontos un citās ar tiem saistītās informācijas publicēšanas vietās un vietnēs;
8.2. Piesakoties sacensībām katrs dalībnieks piekrīt savu personas datu – vārda, uzvārda, e-pasta adrese (ja tā brīvprātīgi iedota), fotogrāfiju, video un audio materiālu apstrādei, pamatojoties 2016. gada 27.aprīļa EIROPAS PARLAMENTA UN PADOMES REGULAS 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas „a)” apakšpunktu: „a) datu subjekts ir devis piekrišanu savu personas datu apstrādei vienam vai vairākiem konkrētiem nolūkiem”.;
8.3. Ar savu dalību apliecināt, ka esat informēts un piekritis, ka pasākuma laikā varat tikt fotografēts un/vai filmēts;
8.4. Datu apstrādes termiņš – pastāvīgi.
8.5. JŪSU ATRAŠANĀS PASĀKUMA NORISES VIETĀ IR APLIECINĀJUMS TAM, KA PIEKRĪTAT ŠĪ NOLIKUMA NOTEIKUMIEM.

